  Виталий Пронин Ижысь зоопарк узырмиз, шуыны луоз: отын Беннет нимо кенгурулэн пиез вордскиз. Зоопаркын тыршисьёс, эсьмаса, солэсь вордскемзэ синйылтытэк кельтӥзы. Соос пусъемъя, кенгурупи вордскиз, луоз, туэ гужем. Но со син шоры йӧтӥз ай али гинэ: кенгуру анайлэн сумкаысьтыз нырысь ик мычиськиз пиезлэн быжыз, нош бӧрысь со йырзэ но мычыны дӥсьтӥз ини. Специалистъёс пусъемъя, кенгурупи анаезлэн сумкаысьтыз уз пота ай вуоно арын гужемозь - отчыозь со кыдалоз, юнмалоз.Тунсыко: кенгурулэн кӧто дырыз кыстӥське 39-40 нунал, пиез вордске 2 но ӝыны сантиметр кузьдалаен но 1 грамм секталаен. Анаезлэн кӧтаз-сумкаяз шедьыса, со 6-8 толэзь ӵоже юнма. Та дыр ӵоже кенгуру анайлэн кылдыны быгато ни мукет пиосыз.Наталья Седова Туспуктэм: izhlife.ru Теги: зоопарк Иж  